《江山胜槩楼为龙虎黄希石作》
元代·张雨

仙人元自好楼居，快展江山极目初。天上孙登一弦曲，云中梁鹄八分书。

金明海岫晨暾发，玉奏风涛夜籁虚。跪席焚香疑有待，麻姑行按小方诸。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。